cyanic-selkie/wikianc huggingface dataset:
Museum Orsay
Musei origines
Anno 1937 "Museum artis modernae" in locum Luxemburgensem successit et in Palatio Tokiensi (Palais du Tokyo) reaperiebatur. Ibi novi impressionistae, sectatores scholae Pont-Aven (Paulo Gauguin salvo) et Nabis sua monstrabant. Anno 1947 autem impressionismi opera e Museo Lupariensi expulsa in "Museo Jeu du Paume" statuta sunt. Post Secundum bellum mundanum collectiones saeculi XIX cruminis publicis atque privatis valde promovebantur, quae visitatoribus gaudio maiori esse videbantur. Unde annis 1970 de areis ostensoriis novis creandis cogitandum erat sive de novo museo alibi.
Anno 1977 politici censuerunt stationem ferriviariam pristinam Orsay in museum reddendam esse ubi artes ex anno 1848 vigentes collocarentur. Quaestiones nonnullae, quae post annum 1976 propter Museum nationale artium recentiorum in Centro Georgii Pompidou ortae erant, fundatione ista nova partim solvi potuerunt. Statutum est, ut opera in Centro Beaubourg neglecta in novissimum museum venirent. Ut varietas saeculi XIX artium omnis modum in dignum atque amplum ante oculos poneretur, porro advenerunt collectiones nonnullae Lupariensis Musei (rerum post 1820) necnon "Musei Jeu de Paume". Anno 1978 acquisitionibus momentum magnum datum est, ut lacunae thematicae implerentur atque magnitudo sapienter expanderetur. Tum a parlamento leges latae sunt de hereditatibus facilius faciendis. Summatim in Museo Orsay saeculi XIX Francici genera pingendi cuncta quasi insunt, praeter novum impressionismum schola Avenipontana, schola Nabis, realismus pictorius, romanticismus exiens, eclecticismus et academismus Imperii secundi, ars officialis Rei publicae tertiae, et cetera multa.
Cum tanta area olim ferriviaria mutanda esset, ansa diligenter capta est ut etiam sculpturae magnae una cum pictura et generibus aliis ibidem locus magnus daretur. Statuae, simulacra, effigies saepissime depositoriis institutorum publicorum dempta sunt, quae res istas libentissime traditura erant. Agebatur imprimis de artificibus olim recusatis et multis adhuc oriundis e Musei Luxemburgensis faucibus. Nostris diebus Museo Orsay partes principales sex sunt quoad artes saeculi XIX (de imaginibus, sculpturis, fabrorum artificiis, photographia, graphica, architectura/supellectibilibus).
Shariif Sheekh Axmed
Sharif Sheikh Ahmed (Somalice: Shariif Sheekh Axmed, Arabice ‏الشيخ شريف شيخ أحمد‎ ; natus in Shabeellaha Dhexe Somaliae die 25 Iulii 1964), e tribu gentis Hawiye ortus, in Sudania apud universitatem Cordofanensem et in Libya eruditus, est a die 31 Ianuarii 2009 Somaliae praeses.
Museum Orsay
Musei origines
Territorum ubi nunc museum iam temporibus prioribus historiam suam captantem habuerat namque saeculo XVII ineunte ibi viridaria reginae Margaritae Valesiae fuerant, quae regina anno 1615 mortua separata atque vendita sunt. In situ villae urbanae creatae sunt et ad ripam Sequanae portus La Grenouillière ubi anno 1708 mercatorum praepostitus Carolus Boucher d’Orsay crepidinem instituit quae postea pro eo nominata est Quai d’Orsay. Ad orientem autem annis 1780 Palatium Salm (Hôtel de Salm) erectum est, quo in loco nunc Legio Honoris sedem suam habet. Ubi nunc museum ex anno 1838 fuit Palatium Orsay ab Ioanne Carolo Bonnard et Iacobo Lacornée constructum, sedes et supremae rationum aut fisci curiae et supremi publici consilii. Ad orientem equites castra habuerunt. Commune Parisiorum anni 1871 regiam citatam flammis tradidit et ruina mansit usque usum ferriviarium.
Administratio Merkel 2
Angela Merkel denuo Cancellaria electa, novum consilium ministrorum die 28 Octobris 2009 formabatur et ad mensem Decembrem anni 2013 officiis fungebatur.
Museum Orsay
Statio ferriviaria
Ut fieret statio centralis nova die 2 Aprilis 1897 territorium societati ferriviariae Compagnie du chemin de fer de Paris à Orléans venum datum est. Sodalitas ferriviaria ab architectis Aemilio Bénard, Lucio Magne et Victore Laloux rogavit ut opus eleganter cum circumiectis congruens crearent. Quo in certamine Laloux vicit et die 14 Iulii 1900 inauguratio sollemnis fuit. Tunc nostra statio inter maxime modernas totius mundi numerabatur. Ferriviariorum fuit ut vectores Franciae occidentem meridianam petentes salvi transportarentur.
Insuper autem xenodochium ferriviarium conventibus societatum factionumve patuit, qui sive epulas sive congressus ibidem celebrare solebantur. Ex anno 1939 circulatio reducta est ad servitium urbanum et suburbanum propter crepidinum brevitatem traminibus electricis recentioribus non iam sufficientem. Secundo bello mundano saeviente inde multi fasces captivis militaribus Francicis missi sunt. Anno 1945, bello finito, trans stationem Orsay captivi (etiam e castris carceralibus) in patriam revenerunt. Sed mox ex omnibus rebus deversorium tantummodo vere munere suo fungebatur; e.g. poeta Ioannes Goll ibi ultimos annos peregit. Anno 1958 Carolus de Gaulle ipse in diaetis ballationis reditum suum in potestatem politicam annuntiavit. Praeterea ibi pelliculae nonnullae factae sunt, e.g. anno 1962 a scaenarum dispositore Orson Welles de mythistoria Der Prozeß Francisci Kafka. Etiam grex histrionum Ioannis Ludovici Barrault in situ fabulas agebat. Cum xenodochium novum Hôtel Drouot construeretur, ad tempus in situ Orsay annis inter 1976 et 1980 atria auctionaria fuerunt.
Trias politica
Trias politica est conceptus quis potestates maiestatis civitatis inter tres ramos alius alii non obnoxios dividendas esse statuit ad finem homines sive politicum circulum nimium potestatem habere impediri.
Museum Orsay
Ideae novae quarum una de museo
Deversorio Kalendis Ianuariis 1973 clauso deliberatum est de usu posteriore, num res omnino abderentur necne. Revera, nova xenodochica constructio ante oculos nonnullorum historiae inimicorum fuit, quando die 8 Martii 1973 omnia protegenda declarata sunt. Id musei creationi proderat; museorum Francicorum directio generatim stationes pristinas tota in civitate in musea vertebat. Quo facto Lutetiae insuper complexus musealis longus creari posset cum Lupariensi Museo, Museo malorum aureorum, Palatio Grandi haud procul distantibus. Praeses Rei publicae ipse die 22 Octobris 1977 mutationem in museum imperavit.
Trias politica
Notio dissimilia munera in separata instituta dividenda esse statuens ab Aristoteles proposita est, sed solum saeculis 17 18que hic conceptus ab Iacobo Harrington et Ioanne Lockio tergeretur. Maximi ponderis opus, nihilominus, Caroli Montesquieu fuit, cuius scripta et reprehensiones contra illius temporis Francicam monarchiam eum in faciendum triadis politicae conceptum induxerunt, qui a plerarumque constitutionum scriptoribus usque ad praesens invocatus est. Cuius theoriae in studio de Lockii scriptis et imperfecta Anglicae saeculi 18 constitutionis notione fundarentur. Montesquieu ad antevertendum potestatis abusum et servandam politicam libertatem opus esse munera rei publicae dissimilibus potestatibus inter se observantibus directa putabat.
Museum Orsay
Architectura
Domna Aulenti annis inter 1980 et 1986 caute res pulcras ferriviarias in museum mutabat: atrium principale magnum a saeptis liberatum est, cum ad utrumque latus pinacothecae maenianis tectae instruerentur. Ornamenta prisca ferrea et tectoria denuo visibilia facta sunt. Vitreum tegmentum grandanimiter lumen multum in pinacothecam maximam sineret. Praeter conclavia principalia ubique in tabulatis variis musea clariora obscurioraque secundum necessitudinem feliciter creari potuerunt. Sub tegmento in granario ad frontem in Sequanam dantem conclavia addita sunt. Artificia autem sensibilia obscuris cameris gaudent.
Moles Syenitica
Moles Syenitica est moles adgesta in Nilo apud Syenen Aegypti instructa. Post decennium 196, nomen usitate ad Molem Altam spectat, quae Mole Humili Syenitica, anno 1902 a Britannis confecta, maior et novior est. Revolutione Aegyptia 1952 composita, aedificatio Molis Altae praecipuum administrationis Aegyptiae propositum facta est, quia facultas diluvii annui temperandi, potestatisque hydroelectricae adhibendae quae moles generare posset, visa est maximi momenti industrializationis et inrigationis reipublicae causa. Moles Alta inter 1960 et 1970 instruebatur, Gamal Abdel Nassere praeside, qui animo habebat productionem oeconomicam augere, annuo diluvio fluviatili amplius cohibendo et conservatione aquae pro agricultura praebendo, atque deinde hydroelectricitatem generando. Moles insigniter oeconomiam et culturam Aegypti adfecit. Tamen calamitatem oecosystematis et epidemiam dedit.
Alcmene
Alcmene (sive Alcmena sive etiam Alcumena ) in mythologia Graeca est mater Herculis, quem Iovi peperit, quicum nescia et invita concubuit, dum maritum Amphitruonem credit esse. Ipsa regis Mycenarum Electruonis filia fuit, ac sic etiam neptis Persei et Andromedae ac proneptis ipsius Iovis. Nupsit Amphitruoni et duos filios paene uno tempore peperit, Iphiclum a suo marito seminatum et Herculem a Iove.
Fabulae
Alcmena anus filio Herculi superfuit atque etiam dicitur Eurystheo mortuo (qui eam et filios vexaverat) oculos e capite effodisse. Postremo cum Thebis Argos contenderet, in itinere Megaris obisse dicebatur ubi ab Heraclidis sepulta est
Illuminismus
Illuminismus fuit motus philosophicus, culturalis et scientificus saeculi XVIII inter homines eruditos variis in terris Europaeis et coloniis earum ortus, quo ratione adhibita societas reformaretur, scientificorum commercium audiendi loquendique augeretur, superstitio intolerantiaque repellerentur, pleraque in civitate ecclesiaque pessimi exempli corrigentur. Aetas, de qua hic loquemur, etiam saeculum eruditum appellatur.
Alcmene
In tragoediis
In multas fabulas scaenicas antiquas Alcmena ut persona inducta est : nam et Aeschylus et Euripides tragoedias hodie deperditas composuerunt cui titulo Alcmene, Sophocles vero tragoediam cui titulo Amphitruo. Extant Heraclidae Euripidianae, ubi Alcmene Eurystheum inimicum captivum necari iubet. Partes secundas etiam agit in Hercule Oetaeo Senecano.
Illuminismus
A philosophis ut Spinoza, Lockio, Bayle, Newtono et Voltario impulsus tota Europa, sed imprimis in Francia diffusus est. Etsi soli nobiles ac civium delecti hac nova philosophia imbuti erant, tamen plurimum apud dominantes potuerunt, imprimis in Anglia et Francia, sed etiam in Germania et Italia. Paucissimi quidem, nempe quidam eruditi et magistratus familiis nobilibus oriundi, in Hispania et Russia huius motus participes fuerunt.
Alcmene
In comoediis
Plures comoediae Graecae de fabula Alcmenae perierunt : una extat comoedia Plautina Amphitruo, in qua Alcmena, uxor plena dignitatis, amans et casta, a Iovis insidiis decepta est. Nonnulli dramatici auctores moderni hanc fabulam imitati sunt et argumentum retractaverunt. Praecipui sunt hi : Apud Kleist tantum Alcmene Iovem sequitur ac maritum relinquit.
Illuminismus
Elementa praecipua illuminismi sunt haec:
Multi propugnatores illuminismi res futuras praeteritis meliores fore firmiter credebant. Difficultates societatis ratione adhibita gradatim solutum iri iis persuasum erat. Contra circiter ab anno 1750 quidam assectatores (ut puta Voltarius et Diderotus) hanc opinionem satirice vellicabant. Omnes illuminatores a foro publico illuminationem propagari confidenter sperabant.
Spatium huius aevi varie definitur. Summum fastigium inter annos 1750 - 1780 poni solet.
Origo nominis
Notio linguae Francicae, qua huius aevi appellatio primum exstitit, est Siècle des Lumières (saeculum luminum). Primum anno 1733 apud Ioanne-Baptista Dubos invenitur. Ioannes-Iacobus Rousseau et Ioannes Baptista Le Rond d'Alembert verbum occupaverunt. Lumina metaphorice pro hominibus posita sunt, qui mundum illuminent. Aliae linguae potius actionem illuminationis enuntiant (ut puta Anglice Enlightenment, Theodisce Aufklärung, Neograece Διαφωτισμός).
"Lumina" sive "illuminatio" Medii Aevi tenebris, quae perhibebantur, opposita sunt. Medium Aevum religione ac superstitione repletum cum antiquitate comparatum regressus habitum est. Novum Aevum tenebras mediaevales lumine cognitionis dispergeret. Notio luminis forsitan ab antiquis deprompta est: De lumine cogntionis iam in philosophia Graeca actum est, tum in Bibliis et in Gnosticismo. Cum notione etiam studium clare et distincte loquendi coniunctum est (ut puta apud Cartesium vel Leibnitium), quo veritas appareat.
Aliter ac Humanismus sive Renascentia litterarum, quae litteras scientiasque antiquas restitutere voluerunt, ut Medium Aevum superaretur, Illuminatores inter annos 1680-1720, quibus "querela de antiquis ac modernis" ("Querelle des Anciens et de Modernes") habita est, disputaverunt, num cultura Aevi Novi nedum Medium Aevum sed etiam antiquitatem superaret. Annis vertentibus persuasio crescebat traditionem ac auctoritates temporum praeteritorum dimittendas esse.
Opera eximia illuminismi circa annum 1750
Temore circa annum 1750 magnus numerus librorum editus est, qui Illuminationi propagandae maximi momenti erant:
Andreas van Agt
Andreas Antonius Maria van Agt, vulgo saepissime Dries van Agt (natus Geldrop in vico Nederlandiae die 2 Februarii 1931), alumnus universitatis Noviomagensis, est iuris consultus et politicorum peritus qui reginae primus minister ab anno 1977 usque ad annum 1982 meruit.
Quintus Petillius Rufus
Quintus Petillius Rufus (nescimus, quando natus mortuusve sit) senator Romanus primo saeculo post Christum natum fuit. Pater eius verisimilie Quintus Petillius Cerialis Caesius Rufus, consul annorum 70 et 74, frater Quintus Petillius Firmus erat. Itaque avus eius Vespasianus imperator fuit. Ipse anno 83 consul ordinarius cum Domitiano imperatore creatus est.
Eduardus Winslow Gifford
Eduardus Winslow Gifford (14 Augusti 1887—16 Maii 1959) fuit anthropologus Americanus qui plerumque ethnographiae Indianorum Californiensium studebat cum professor anthropologiae et rector Musei Anthropologiae in Universitate Californiensi Berkeleiensi esset.
De cursu vitae
Gifford, Quercupoli in California natus et in scholis publicis educatus, adiutus ornithologiae curator in Academia Scientiarum Californiensi iuvenis factus est; nullam autem universitatem frequentavit. Curator adiutor in Museo Anthropologiae Universitatis Californiensis anno 1912 creatus est. Annis 1920 iter ad Tongam cum Gulielmo C. McKern, ex Universitate Californiensi, fecit. Qui ambo, cum Arthuro J. Eames botanista Harvardiano unus e quattuor gregibus Expeditionis Bayard Dominick erant. Gifford solus duos libros de cultura Tongana protulit (1923, 1924).
Gifford curator anno 1925 et professor anno 1945 factus est. Una cum Alfredo L. Kroeber, praestanti anthropologiae Californiensis duce, plus quam centum publicationes protulit. Eius opera ethnographiae conservationis (Anglice salvage ethnography) indigenas Californiae culturas in commentarios librosque rettulerunt. Museum eo curante maior institutio Americana factum est, investigationibus et collectionibus magni momenti favens. Gifford, quamquam minus notus quam Kroeber, scholasticis graduatis in Universitate Berkeleiensi aderat, quibus, cum in campo laborarent, litteras consilium dantis saepe misit. Fictile Lapitense primum effodit et appellavit. Paradisi in oppido Californiensi mortuus est, anno aetatis suae septimo primo.
Kennedys hjärna
Fabula
CAVE ! Incipit pars argumentorum quodam finis fabulae prodere potest.
Ioannes Georgius Wagler
Ioannes Georgius Wagler (Theodisce Johann Georg Wagler, natus Norimbergae die 28 Martii 1800; mortuus Monaci die 23 Augusti 1832) fuit studiosus zoologiae, ornithologiae et herpetologiae Germanicus. Alumnus fuit universitatis Erlangensis.
Cabdullaahi Yuusuf Axmed
Abdullahi Yusuf Ahmed vel ortographia Somalica Cabdulaahi Yuusuf Axmed est politicus Somaliae. E tribu gentis Darod ortus, in Gaalkacyo die 15 Decembris 1934 natus, mortuus die 23 Martii 2012, alumnus fuit universitatis nationalis Somaliensis Modagiscii in urbe et Academiae militaris Frunze Moscuensis. Fuit ab anno 2004 usque in 2008 praeses administrationis Somaliae ad interim. Antea praeses fuerat Puntlandiae, Somaliae regionis quae anno 1998 se liberam fecit.
Ioanna Birkin
Ioanna Birkin, vulgo plenius Jane Mallory Birkin (nata in vico Marylebone Londinii die 14 Decembris 1946; mortua die 16 Iulii 2023) fuit actrix et cantrix Anglica, quae ab anno 1968 in Francia habitat et nunc etiam cives Francica est.
Humbertus I (comes Sabaudiae)
Humbertus I aliquando Humbertus albis manibus dictus (natus in Mauriana inter annos 970 et 980; mortuus die 19 Iulii 1047), fuit comes in Sabaudia annis 1027 ad 1047.
Historia
Humbertus filius comitis Amadei Maurianae primus comes Comitatus Sabaudiae et conditor domus regnatricis Sabaudiae fuit.
Somalia Italica
Somalia Italica est nomen coloniae ab Italis in Somalia conditae, cuius caput Mogadiscio fuit.
Italia, postquam secundo bello mundano profligata est, coloniam amisit, quae iam ab anno 1941 a Britannis capta erat, sed ab anno 1950 usque ad annum 1960 Nationes Unitae Italiae administrationis mandantum Somaliae tribuit.
Anno 1960 Somalia Italica cum Somalia Britannica in novam civitatem liberam Somalicam coniuncta est.
Cabdirashiid Cali Sharmaarke
Cabdirashiid Cali Sharmaarke (natus in Harardheere, Hobyo, Somalia anno 1919; necatus est a praetoriano eius inter seditionem die 15 Octobris 1969) fuit primus Somaliae primus minister et ab anno 1967 usque ad mortem secundus praeses.
Rex Romanorum
Rex Romanorum fuit Romanorum Imperator futurus,—id est electus, sed nondum coronatus a Papa, ne uti titulo imperatore proprie posset. Hic titulus etiam est successori designato, iam viventi illo priore imperatore. Primum titulo Henricus IV, ante coronationem papalem, usus est.
Marcianus Aristides
Marcianus Aristides Atheniensis fuit apologeta Christianus saeculi secundi. Aristides philosophus antiquissimam apologiam servatam ad Hadrianum imperatorem (ab anno 117 usque ad annum 138) scripsit. Primo ostendit Deum esse, tum non barbaros, Graecos vel Iudaeos, sed solum Christianos verum Deum novisse et ita vivere. Apologia perdita putatabatur, donec Mechitaristi a sancto Lazaro anno 1878 Venetiis fragmentum copiosum Armenicum huius apologiae ediderunt, Rendel Harris anno 1889 interpretationem completam Syriacam in manuscripto monasterii sanctae Catharinae in Monte Sinaitico repperit atque Armitage Robinson ostendit versionem Graecam fabulae Romanensis Byzantinae »Barlaam et Iosaphat« ab Ioanne Damasceno conscripto partem maiorem apologiae ut orationem monachi continere.
Rex Romanorum
Alii usus
Hic aut similis titulus erat etiam:
Canalis Luisianensis
Canalis Luisianensis est situs in Luisiano vel in regionibus Berolini Monti Cruci et Media. Fossa munita est anno 1852o et navibus aperta, quae inter fossam propugnaculorum suburbanorum vulgo Landwehrkanal et Spreham veherentur. Anno 1926o partim rursus aggere completa hortus facta est. Postquam murus Berolinensis anno 1961o aedificatus est termini inter occidentalem et orientalem partem urbis secundum partem septentrionalem fossae siti erant usque ad annum 1989um. Usque ab anno 1991o hortus renovatur. Id autem aetate anni 2006i nondum finitum erat.
Airbus A380
Airbus A380 est vox qua unum genus laophori aerei nominatur. Consilium primum fuit aeroplanum die 27 mense Aprilo anno 2005 confici. Nunc autem expectatur aeroplanum non prius confectum iturum esse quam mense Octobri anni 2007i quia vitia in aeroplano apparuerunt. Huius dilationis causa societas fabricatoria in crisim delapsa est.
Die 13 Februarii 2019 societas Airbus fabricationem aeroplani A380 anno 2021 terminatam iri nuntiavit.
Pinacotheca
Fasciculus:A6-EDY A380 Emirates 31 jan 2013 jfk (8442269364) (cropped).jpg|A380 societatis Emirates. </Gallery>
Vulpes pallida
Vulpes pallida est familiae Canidarum vulpes, quae in regionibus semi-aridis regionis Sahel a Senegalia ad Sudaniam habitat.
Subspecies
Subspecies Vulpis pallidae sunt quinque:
Aadan Cabdulle Cismaan Daar
Aadan Cabdulle Cismaan Daar (natus in Beledweyne anno 1908; mortuus Nairobi in urbe die 8 Iunii 2007), e gente Hawiye ortus, fuit ab anno 1960 usque in 1967 primus Somaliae praeses.
Alicia Goodman
Alicia Goodman (nata Fani Sancti Pauli in Minnesota anno 1958) est poëta Americana et presbyter Anglicana. Erudita est apud Collegium Radcliffiense Universitatis Harvardianae et Universitatem Cantabrigiensem, ubi litteris Anglicis et Civitatum Foederatarum studuit. Libellos scripsit dramatibus operaticis a compositore Ioanne C. Adams compositis, videlicet The Death of Klinghoffer et Nixon in China. Quamvis orta est Iudaea, se in Christianitatem convertit et ad presbyteratum ordinata, nunc capellana Collegii Trinitatis in Cantabrigia fungitur.
Eius maritus est Galfridus Hill, poeta Anglicus.
Somalia Britannica
Somalia Britannica, (Anglice British Somaliland) est nomen coloniae a Britannicis in Somalia condita. Coloniae caput fuit usque ad annum 1942 urbs Berbera.
Anno 1960 Somalia Britannica cum Somalia Italiana in novam civitatem liberam Somalicam contributa est.
Georgius Möllemann
Georgius (vulgo: Jürgen) Möllemann (natus 15 Iulii 1945 Augustae Vindelicorum, mortuus 5 Iunii 2003 apud oppidum Marl) vir publicus Germaniae et sodalis Factionis Democraticae Liberalis Germaniae (FDP) erat.
Iuventus et Munus
Möllemann Rheniburgi anno 1965 maturitatem adeptus est et tum miles deciduus militavit. Deinde Monasterii litteris Theodiscis, historiae, exercitationi corporis studebat, ut magister scholae primariae fieret. Anno 1969 primam, 1971 secundam probationem accepit et tum et magister laboravit.
Galla (discretiva)
Galla dici possunt:
Georgius Möllemann
Familia
Möllemann bis maritus erat, ex uxore prima unam, e secunda duas filias habuit.
Cursus honorum
Möllemann annis 1962 - 1969 sodalis CDU fuit. Ab anno 1970 adusque 17 Martii 2003, cum factionem reliquit, sodalis FDP erat. Annis 1972 ad usque 2000 et 2002 ad usque mortem legatus Dietae Foederalis Germaniae erat. Anno 1982 administer statalis in Administerio reum exterarum, quod Ioannes-Theodericus Genscher (FDP) duxit, nominatus est. Anno 1987 Administer Foederalis Eruditionis et Scientiae factus et 18 Ianuarii 1991 Administer Foederalis Oeconomiae nominatus est. Postquam Genscher administer a magistratu se recessit, etiam vicarius Helimuti Kohl (CDU) cancellarii foederalis nominatus est. 21 Ianuarii 1993 Möllemann propter accusationes consilium ministrorum relinquere coactus est: Nam Administer praeconium inventionis consobrini sui edixerat. Annis 1993/1994 et 1996 - 2002 praeses suae factionis Rhenaniae Septentrionalis-Vestfaliae erat. Annis 2000 - 2003 etiam legatus senatus huius terrae erat.
Consilia
Möllemann saepe controversias movebat, cum Arabis valde favebat et Israel reprehendebat. Itaque erant, qui dicerent Möllemann clam esse neonazistam. Itaque sodales factionis FDP eum acriter vituperaverunt atque Möllemann anno 2003 factionem reliquit.
Mors
Möllemann brevi tempore post accusatus est, quod arma contra legem exportavisset. 5 Iunii 2003 Möllemann, qui saepe umbrella descensoria utebatur, apud Marl iterum e Aëroplano saltavit: Sed hoc tempore umbrella descensoria se non aperuit. De morte eius sensus diversi sunt. Cum alii casum fuisse putant, multi de morte voluntaria disputaverunt.
Spectrum visibile
Spectrum visibile, seu opticum seu prismaticum, pura Latinitate spectrum quod videmus, est pars spectri electromagnetici quae per oculum humanum videri potest. Radiatio electromagnetica in hoc spatio longitudinis undarum lux visibilis vel breviter lux appellatur. Sanus oculus humanus longitudolongitudines radiationis inter circiter 380 et 750 nanometra accipit, quod spatium cum frequentiis inter 400 et 790 Hertz congruit. Hi fines perceptionis humanae non subtiliter definiuntur, atque in singulis hominibus variant, ut a 310 nm (radiatione infrarubra) ad 1100 nm (radiationem ultraviolaceam) in optimis naturae condicionibus extendi possint.
Spectrum visibile non omnes colores ab humano systemate visuali distinctos continet. Absunt colores non saturati, sicut roseus, atque variationes purpureae, sicut magenta, quia solum per mixtas undarum longitudines fiunt. Colores qui solum unam undarum longitudinem exhibent colores puri et colores spectrales appellantur.
Ioannes den Uyl
Ioannes Martinus den Uyl (Nederlandice: Joop den Uyl; Hilversi natus die 9 Augusti 1919; Amstelodami mortuus die 24 Decembris 1987), alumnus Universitatis Amstelodamensis, politicorum peritus, fuit Nederlandiae primus minister a die 11 Maii 1973 ad 19 Decembris 1977.
Cena Alexandri Magni apud Mallos
Cena apud Mallos in India ab Alexandro Magno celebratus est anno 326 a.C.n. exeunte seu 325 ineunte. Ibidem enim in obsidione urbis Mallorum graviter vulneratus est, sed mox ad sanitatem reversus. Ad convivium convitavit amicos suos et legatos qui eo a populis Mallorum et Oxydracarum missi sunt; lectos ad numerum 100 in tabernaculo suo symposiaco ordinavit. Cenam describit brevius Diodorus Siculus (Bibliotheca historica 17.100.1-3), longius Quintus Curtius Rufus:
Alienora Roosevelt
Anna Alienora Roosevelt (nata Novi Eboraci 11 Octobris 1884; ibidem mortua 7 Novembris 1962) fuit uxor Franklini D. Roosevelt, trigesimi secundi Praesidis Civitatum Foederatarum, ergo a die 4 Martii 1933 usque ad diem 12 Aprilis 1945 prima reipublicae domina.
Vita
Alienora, Annae Livingston Ludlow Hall, et Elliott Roosevelt fratri praesidis Civitatum Foederatarum Americae Theodori Roosevelt filia, iuvenis matre patreque orbata est, nam anno 1892 propter diphtheriam mater et anno 1894 pater, immodico potionum alcoholicorum usui indulgente, perierunt.
Ioannes Pontius Legionensis
Ioannes Pontius Legionensis seu Ioannes Pontius Leonius (Hispanice: Juan Ponce de León, natus Valdoleti 1460, obiit in Cuba insula 1521) fuit conquisitator et explorator Hispanicus, qui Portum Divitem et Floridam invenit cepit.
Nescimus utrum anno 1493 ad Americam navigaverit an anno 1502, sed anno 1503 ad insulam Hispaniolam occupandam pugnavit. Postea gubernator unius Hispaniolensis provinciae creatus est. Deinde, anno 1508, ab Hispaniola navigavit ad Borinquen, (ad Portum Divitem), ut insulam caperet. Insula tota capta est anno 1509, et Pontius Legionensis gubernator eius est nominatus.
Cubam Septentrionalem explorando, anno 1513 Pontius Legionensis tribus cum navibus Floridam invenit 27 Martii. Quam terram die 2 Aprilis Floridam nominavit; narratur ipse in Florida fontem adulescentiae quaesivisse. Postea ad Cubam rediit.
Hortus zoologicus Erfordiensis
Hortus zoologicus Erfordiensis (Theodisce: Thüringer Zoopark Erfurt) invenitur in septentrione Erfordiae, capitis Thuringiae, in Germania. Agitur de zoologico viridiario totius Thuringiae maximo. Moderatrix ex anno 2014 est Sabina Merz. Anno 2017 visitatorum milia 358 huc spectatum veniebant.
Ioannes Pontius Legionensis
Cum anno 1521 in Florida coloniam condere vellet, indigenae colonos aggressi sunt. Saeta venenata Pontium Legionensem vulneravit, et paulo postquam in Cubam reverterat mortuus est.
Hortus zoologicus Erfordiensis
Rerum oblatarum varietas
Therotrophium ad Montem rubrum (Theodisce: Roter Berg) situm insuper excursionibus migratoriis patet cum speculis desuper in urbem captantissimis. Eius magnitudo 63 hecatometrorum quadratorum est, quorum 15 protectioni naturali tantummodo inserviant. Itaque tertium damarium totius Germaniae est quoad amplitudinem. Bestiarum tria milia sarta et tecta conservantur in speciebus 482. Fuit in zoologico amplexu usque annum 2017 et aquarium magnum ad viam Nettelbeckufer 28a, quae chiliometra IV distat. Villa Axmanni ab occidente latifundia cum iumentis, porcis, equis, asinis, anseribus, cuniculis, cavia porcellis, capris terminat. Maximam aestimationem provocant circumiecta diversa, quibus mundum bestiarum ambientem genuinum quam optime imitari in votis est. Visitatores pedibus intrare possunt in Silvam lemuridarum, Terram macropodum, Caveam ibidum, Saltus cervorum atque capellarum. Animalia alia libenter sinunt, ut ab infantibus tangantur permulceanturve.
Historia
Iam multos annos antequam damarium Erfordiense aperiretur, notio de feris publice ostendendis fuerat. Erfordiae saeculo XVI cygni olores inter Pontem longum et Viam castellorum ad Hieram spectabantur. Magistratus, quod apocha pecuniae solutae testificatur, curatorem istarum bestiarum habebat. Annis inter 1733 et 1780 cancelli in Horto cervorum instructi sunt pro cervis elaphis ibi pascentibus. Anno 1910 consociatio Amicorum aquarii terrariique stagnum in tribu Andreasried (apud palaestram cyclisticam) colebat, ut pisces suos bene nutrire quirent. Ibidem damarium pusillum nomine Tümpelgarten natum est. Revera, anno 1933 Servitium imperii laboratorium (Germaniae nazisticae) prope stationem ferriviariam septentrionalem inter vias Grubenstraße et Lange Straße hortum zoologicum erigere volebat; quae incepta autem ad irritum sunt ducta.
Expositione horticulturali post annum 1945 ad Burgum Sancti Cyriaci celebrata - ubi antea therotrophii genus quoque fuerat - oportebat ut vivarium verum atque satis magnum efficeretur. Henricus Dathe, curator horti zoologici Berolinensis, commissionem de indagandis territoriis dignis ducebat et decisionem fecit in favorem plagarum apud Montem rubrum sitarum. Denique caballi, capellae, apri a monticulo Sancti Cyriaci translata sunt ad areas novas. Tunc collis adhuc sine arboribus quasi iacebat, quae res cito viribus unitis mutabantur. Anno 1958 monstratio prima publica celebrata est; anno 1959 die 7 Octobris, quo Res publica democratica Germanica anniversarium decimum egit, inauguratio sollemnis facta est. Incolae haud pauci indefesse manibus propriis auxiliabantur in horto zoologico creando. Multae modernae res in horto zoologico ponebantur, quarum aliis in vivariis vetustioribus egestas.
Nukumanu
Nukumanu, olim Tasman Insulae, sunt atollum in Oceano Pacifico occidentali australique 4 gradus ad aequatoris meridiem versus. Insula est pars Papuae Novae Guineae, cuius terra 682 km ad occasum solis spectat.
Hortus zoologicus Erfordiensis
Historia
Nostris diebus damarium Erfordiense maximi momenti est in rebus et periegeticis et relaxatoriis. Post annum 1990 territorium omne pluries ad usum animalium visitantiumque emendatum est. Anno 2009, quo iubilaeum anniversarii quinquagesimi celebratum est, multi ab intimo corde proclamarunt se habere Germaniae hortum zoologicum pulcherrimum! Ex anno 2007 viviarium cognomen bestiarum magnarum portat, velut in tabulis aeneis a Christiani Paschold affabre confectis et ad introitum fixis clare ante oculos ponitur.
Villa Axmanni cur medio in vivario sit
Carolus Axmann medicus in valetudinario Catholico laborans annis 1860 Montem rubrum seligebat ad domum aestivam genere craticio construendam. Ei in animo fuit, ut pupulis omnibus urbanis semper lac bonum suppeteretur. Medico mortuo familia Sahlender aedes pulchras obtinuit atque amplificavit. Anno autem 1958 domus ea horto zoologico addita est; proh dolor cruminis publicis aegrotantibus status architectonicus magis magisque deplorablis fiebat.
Laurasiatheria
Laurasiatheria (a nominibus Laurasia supercontinentis et θηρίον 'fera' deductum) sunt superordo mammalium placentarium.
Hortus zoologicus Erfordiensis
Villa Axmanni cur medio in vivario sit
Ex anno 1995 circulus hortulanorum et saltuariorum domui salvandae convenit qui annis sex locum amoenum resurgere fecerunt. Locus ipse conventibus variis et habitationi ad tempus patet. In grangiis finitimis admirari potest porta Ecclesiae Sancti Thomae antiquae (olim ad compitum viae Löberstraße et angiportus Rosengasse); Axmann enim pecunias multas ad novum oratorium erigendum ea condicione dederat, ut portam unam sibi auferre liceret.
Bellona (insula)
thumb|right|300px|Bellona est parva insula ad laevam; septentrionalem Insulae Rennell extremum dextra videtur. Ab [[NASA picta.]]
Hortus zoologicus Erfordiensis
Amici horti zoologici Erfordiensis
Consociatio maecenatum cui nomen Verein der Zooparkfreunde in Erfurt anno 1993 condita est ut spiritaliter et pecuniarie res zoologicae Erfordienses porro promoverentur. Quotannis spectacula specialia offeruntur e.g. tempore natalicio, die anni novissimo in festo Sancti Silvestri, aestate. Insuper praelectiones scientificae et congressus peritorum habentur. Inter Erfordiae totius consociationes gravissimas atque maximas sine ullo dubio numeratur.
Nukumanu
Cultura Nukumanuana est una ex disiunctis Polynesiae Occidentalis culturis, quae extra Triangulum Polynesium sitae sunt.
Bellona (insula)
Bellona est insula in Rennell et Bellona Provincia in Insularum Salomonis. Longitudo est fere 10 km, latitudo 2.5 km. Area est fere 17 km².
Nukumanu
Atollum vere est circulus consistens in plus quam viginti parvis atollis harenosis super curalii scopulos qui lacunam circumcludunt.
Bellona (insula)
Cultura Bellonana est una ex disiunctis Polynesiae Occidentalis culturis, quae extra Triangulum Polynesium sitae sunt.
Nukumanu
Nukumanu anno 1937 fuit ultimus situs in itinere Ameliae Earhart, inclutae aeroplani gubernatricis, antequam ea et alius gubernator evanuerunt.
Bellona (insula)
Parte interiore uberrima et fertilissima, insula multos homines sustinet. Adsunt decem vici, ab latere occidentali ad latus orientale sic perscripti:
Nukumanu
Numerus habitantium anno 2003 fuit fere 700.
Nuguria
Nuguria et Nukuria, vel Nuguria Insulae et Nukuria Insulae, olim Abgarris Insulae et Fead Insulae, sunt atollum in Oceano Pacifico occidentali australique et pars Papuae Novae Guineae, 200 km ad septentrionalem et orientalem Novae Hiberniae versus, in duabus confertis atolli formationibus consistentes. Area est 5 km².
Bellona (insula)
In extremo insulae tractu occidentali sunt saxa sacra, apud locum Matahenua ('Terrae Facies') appellatum.
Nuguria
Cultura Nuguriana est una ex disiunctis Polynesiae Occidentalis culturis, quae extra Triangulum Polynesium sitae sunt.
Anno 1885, numerus habitantium fuit fere 165 (Parkinson); anno 2003, fere 550.
Sola mammalia in illa terra nata sunt vespertiliones, Macroglossus minimus et Pteropus admiralitatum.
Psalmus 53
Psalmus 53 (enumeratione Graeca psalmus 52 dictus) libri Psalmorum verbis "Dixit insipiens" incipit; etiam habet superscriptionem: "Magistro chori. Secundum 'Mahalat'. Maskil. David" (sic in Nova Vulgata). In hoc psalmo negatio Dei vituperatur. Persimilis est psalmo 14 (13).
Verba psalmi
Haec sunt verba psalmi 53 (52) ex versione vulgata Clementina: 1 In finem, pro Maëleth intelligentiae David. Dixit insipiens in corde suo: Non est Deus. 2 Corrupti sunt, et abominabiles facti sunt in iniquitatibus; non est qui faciat bonum. 3 Deus de caelo prospexit super filios hominum, ut videat si est intelligens, aut requirens Deum. 4 Omnes declinaverunt; simul inutiles facti sunt: non est qui faciat bonum, non est usque ad unum. 5 Nonne scient omnes qui operantur iniquitatem, qui devorant plebem meam ut cibum panis? 6 Deum non invocaverunt; illic trepidaverunt timore, ubi non erat timor. Quoniam Deus dissipavit ossa eorum qui hominibus placent: confusi sunt, quoniam Deus sprevit eos. 7 Quis dabit ex Sion salutare Israël? cum converterit Deus captivitatem plebis suae, exsultabit Iacob, et laetabitur Israël.
Michael Rourke
Michael Rourke (natus Philip Andre Rourke jr. die 16 Septembris 1952 in Schenectady, Novum Eboracum) est celeber histrio Americanus.
Maxamed Siyaad Barre
Mahometus Siad Barre vel orthographia Somalica Maxamed Siyaad Barre fuit miles et politicus Somaliae. E gente Darod ortus, natus est secundum ipsum Barre anno 1919 in Garbahaarrey Somaliae, secundum alios fontes anno 1910 in Shilabo Aethiopiae. Fuit Somaliae praeses ab anno 1969, cum decessorem deposuit, usque ad annum 1991 cum ipse deiectus est. Mortuus est Lacupoli in Nigeria die 2 Ianuarii 1995.
Barend Biesheuvel
Bernardus Biesheuvel (natus Barend Biesheuvel Haarlemmerliede in vico die 5 Aprilis 1920; Harlemi mortuus die 29 Aprilis 2001), alumnus Universitatis Liberae Amstelodamensis, rerum politicarum peritus, fuit Nederlandiae primus minister a die 6 Iulii 1971 ad 11 Maii 1973.
Lucius Octavius Cornelius Publius Salvius Iulianus Aemilianus
Lucius Octavius Cornelius Publius Salvius Iulianus Aemilianus (natus Hadrumetum in Africa annis circiter 100/108, mortuus circa annum 170) senator Romanus et iurisconsultus erat. Iulianus fuit, Hadriano regnante, Quindecimvir sacris faciundis. Discipulus Iavoleni Prisci, ultimi capitis Scholae Sabinianae iurisprudentiae.
Cursus honorum
Iulianus Xvir, quaestor candidatus principis, tribunus plebis, anno 138 praetor et 148 consul ordinarius creatus est. Postea legatus Augusti pro praetore Germaniae Inferioris (anno 151/152), legatus Hispaniae Citerioris (161-164), proconsul Africae anno 167/168. Praeterea fuit consiliarius Hadriani imperatoris et postea Antonini Pii, Lucii Veri, Marci Aurelii.
Familia
Filius eius Publius Salvius Iulianus consul ordinarius anni 175 erat.
Administratio Merkel 1
Angela Merkel Cancellaria electa, consilium ministrorum die 22 Novembris 2005 formabatur et ad mensem Octobrem anni 2009 officiis fungebatur.
Amadeus VII Sabaudiae
Amadeus VII Sabaudiae qui dicitur  Ruber Comes  (natus Avilianae die 7 Februarii 1360 - obiit Camberiaci die 11 Ianuarii 1391) fuit ab anno 1383 usque ad mortem Comites Sabaudiae, Augustae Praetoriae, Maurianae et ab anno 1388 etiam Nicaeae.
Franciscus Mauriac
Franciscus Carolus Mauriac (Occitane: Francés Carles Mauriac, Francogallice: François Charles Mauriac ; natus Burdigalae die 11 Octobris 1885 - Lutetiae mortuus die 1 Septembris 1970) mythistoriarum scriptor diurnariusque Francicus fuit. Mauriac qui iam anno 1933 in Academiam Francicam cooptatus erat, anno 1952 Praemio Nobeliano Litteraturae laureatus est.
Caio Os
Caio Os vel Caio Occidentalis (Anglice Key West ; Hispanice Cayo Hueso) est ultima catenae Martyrum insula, locus in Florida et continentalibus Civitatibus Foederatis maxime ad meridiem situs.
Franciscus Mauriac
Etiam filius eius Claudius Mauriac scriptor et diurnarius fuit.
AR
AR abbreviatio significat:
Bertil Ohlin
Bertil Gottardus Ohlin (natus die 23 Aprilis 1899 in Klippan – mortuus est die 3 Augusti 1979 in Vålådalen, Åre) fuit oeconomia et politicorum peritus factionis Folkpartiet Suecicus. Ohlin anno 1977 Praemium Nobelianum oeconomiae una cum Iacobo Meade  accepit.
Dialectos Taliana
Taliana (Venetice; Talian) Linguae Venetae dialectos est quae praesertim vinicultrices civitatis Fluvii Magni Meridionalis in Brasilia regiones. Quoque Veneta Brasilica aliquando nominatur. Aliae Fluvii Magni Meridionalis quoque et vicinae civitatis Sanctae Catharinae in Septemtrionem partes etiam loquuntur.
Tergum Caninum
Nomen Germanicum Hunsrück lingua Germanica moderna fortasse Hunderücken seu "tergum caninum" dicit vel Hunnenrücken quod "Hunnorum tractus" seu potius mons reddi potest.
Iacobus Meade
Iacobus Eduardus Meade (natus die 23 Iunii 1907 in Swanage – mortuus est Cantabrigiae die 22 Decembris 1995) fuit oeconomia peritus Britannicus. Meade anno 1977 Praemium Nobelianum oeconomiae una cum Bertil Ohlin accepit.
Tabernaculum Alexandri Magni symposiacum
Tabernaculum symposiacum a rege Alexandro Magno in urbe Susis adhibitum est posteaque in expeditione sua in Bactriam et Indiam. Centum triclinia continuit. Ibi fortasse celebratae sunt nuptiae Macedonum et Persarum, nisi in regione Carmania id tabernaculum a diluvio iam destructum esset. Fuit fortasse idem tabernaculum quo reges Achaemenidae utebantur; alii adsimilant ad tabernaculum iam ab Alexandro usitatum quando Dii in Macedonia anno 335/334 a.C.n. morabat.
Rudolphus Seiters
Rudolphus (vulgo: Rudolf) Seiters (natus 13 Octobris 1937 Osnabrugae) vir publicus Germaniae et sodalis Christianae Democraticae Unionis Germaniae (CDU) est.
Munus
Postquam maturitatem anno 1959 adeptus est, Seiters Monasterii iurisprudentiae et rebus politicis studebat atque anno 1963 primam, 1967 secundam probationem accepit. Anno 1968/1969 minister publicus Osnabrugae laboravit.
Familia
Seiters maritus est atque tres filias habet.
Cursus honorum
Seiters, qui ab anno 1958 sodalis CDU est, anno 1969 legatus Dietae Foederalis electus est. 21 Aprilis 1989 Administer Foederalis Officiorum Praecipuorum ab Helimuto Kohl (CDU) cancellario foederali nominatus est: Fuit praeses Officii cancellarii. 26 Novembris 1991 Administer Foederalis Rerum Internarum factus est. Quem magistratum ad 4 Iulii 1993 gessit, cum propter mortem obscurum terroristae, qui a vigilibus necatus erat, se recedere coactus est. Annis 1998 - 2002 praeses vicarius Dietae Foederalis erat. Electione 2002 candidatus non iam contendit.
Ignatius Kiechle
Ignatius (vulgo: Ignaz) Kiechle (natus 23 Februarii 1930 apud Cambodunum, mortuus 2 Decembris 2003 eodem loco) vir publicus Germaniae et sodalis Christianae Socialis Unionis in Bavaria est.
Radiatio gamma
Radiatio gamma (symbolo γ seu \gamma, litterae Graecae "gamma") est radiatio electromagnetica altae energiae tabi radioactiva nucleorum atomorum facta. Consistit radiatio gamma ex undis brevissimis at simul energia photoni altissima.
Ignatius Kiechle
Iuventus et munus
Post scholam finitam Kiechle tirocinium agricolae fecit atque annis 1949 - 1952 scholam agriculturae frequentabat. Tum ab anno 1958 fundum parentum administrabat et ab anno 1960 magister agriculturae ipse tirones erudiebat. Hoc intermisitab anno 1968, cum cursum honorum iniret.
Radiatio gamma
Radiatio
Radiatio in genere est energiae E vel emissio vel transmissio ex undis et particulis composita. Radiatio gamma imprimis ex undis, quae energiam, at non materiam, portant, composita est.
Ignatius Kiechle
Familia
Kiechle maritus erat et quattuor filios habuit.
Radiatio gamma
Undae
Undae per longitudinem λ et amplitudinem A describuntur.
Guelfus Zamboni
Guelfus Zamboni (Fani Sanctae Sophiae natus anno 1897; Romae mortuus anno 1994) fuit legatus Italicus, qui in Graecia inter secundum bellum mundanum Iudaeis a nazistis vexatis auxilium dedit. Itaque decoratus est titulo iusto inter gentes.
Radiatio gamma
Radiatio electromagnetica
Radiatio electromagnetica per oscillationes camporum et electricorum et magneticorum consistit, igitur maxima in parte ex undis composita est. Amborum camporum anguli inter se 90° formant, ambi inter se perpendiculariter velocitate alta currunt.
Energia
Energia E (SI unitate Joulium, symbolo J) est quantitas conservata. Cum undae movent, eis energia cinetica E_{ki} sunt. Praeterea radiationi gamma etiam energia potentialis E_{p}, campis et electricis et magneticis causa, est.
Historia
Anno 1900 Paulus Villard radiationem γ invenit, dum ex radio radiationem emittantem investiget. Notio "gamma" radiorum ab Ernesto Rutherford anno 1903 decreta est. Primum a radiatione X dignota est, causa undarum longitudine, quae mox infra 10^{-11} m inventa fuit; hodie sane a radiatione Roentgeniensi secundum originem distinguitur: Orta est radiatio gamma ex nucleo atomorum, at radiatio Roentgeniana ex electronibus, extra nucleum.
Musca
Musca potest esse:
Elisabetha Truman
Elisabetha Virginia Wallace Truman quae dicitur Bess  (nata Independence Missuriae die 13 Februarii 1885; mortua die 18 Octobris 1982) fuit uxor Henrici S. Truman, trigesimi secundi praesidis Civitatum Foederatarum, et ergo ab anno 1945 usque ad annum 1953 prima reipublicae domina.
Galla (tumor plantarum)
Galla sensu latiore est tumor arborum vel plantarum a parasitis effectus. Nomen habet a galla proprie dicta, tumore quercuum a vespa Andrico kollari effecto et in medicinis componendis adhibito. Gallae saepissime sunt niduli ad larvas vel pupas nutriendas et protegendas destinati.
Ludovica Hoover
Ludovica Henry Hoover, vulgo Lou dicta (nata die 29 Martii 1874 Waterloo in vico Iovae; mortua Novi Eboraci in urbe die 7 Ianuarii 1944) Herberti Hoover uxor, trigesimi primi praesidis Civitatum Foederatarum Americae, fuit ergo a die 4 Martii 1929 usque ad diem 4 Martii 1933 prima reipublicae domina.
Cum Herberto marito commentarios De re metallica Georgii Agricolae e nostra lingua in Anglicum convertit.
Berbera
Berbera (Arabice بربرة) est urbs in parte ad septemtrionem versus Somaliae, quae ab anno 1870 usque ad annum 1941 Somaliae Britannicae caput fuit. Postea Hargeisa urbs capitalis facta est.
Berbera aevo medio fuit civitas a se ipsa et celeberrimum emporium speciarium. Tus (Boswellia sacra aliaeque species), myrrha (Commiphora myrrha aliaeque species), gummi arabicum (Senegalia senegal et Vachellia seyal) etiam hodie e Berbera exportantur.
Clemens Comes Podewils-Dürniz
Munus
Podewils Monachii iurisprudentiae studebat atque annis 1872 - 1875 iuris consultus Monachii, Weilheim Landishutae laboravit. Tum minister publicus et legatus Bavariae Berolini, Romae, Vindobonae fuit.
Cursus honorum
Anno 1902 Luitpoldus, vicarius regis Bavariae eum administrum culturae fecit. 18 Februarii anni 1903 Podewils-Dürnitz praeses ministrorum factus est. Anno 1911 vicarius regis eum comitem nominavit. Podewils nullius factionis sodalis fuit. Cum factionibus senatus terrae acriter certabat, nam factio catholica Centrum vectigalia contrahenda negabat. Itaque 14 Decembris 1911 consultum ultimum proclamavit, ut vectigalia colligere posset. Die 8 Novembris 1912 Georgius de Hertling, qui sodalis Centri factionis fuit, eius successor factus est.
Tiro
Tiro est, sensu stricto, miles novus et rudis militiae. Itaque tirocinium in Roma antiqua erat primum rudimentum seu experimentum militiae.
Latiore sensu, extra rem militarem, tiro dicitur quicumque in qualibet arte novus et rudis est. In Roma antiqua tiro dicebatur praecipue adulescens, quo primum tempore, sumpta virili toga, in forum prodit, et orator, in foro primum verba facturus.
Tiro ecclesiasticus vel monasticus novicius appellatur.
Bononia ad Sequanam
Bononia ad Sequanam (Francogallice: Boulogne-Billancourt, olim Boulogne sur Seine) est urbs Francica 116'794 habitantium (anno 2013) praefecturae Altorum Sequanae regione Insulae Francicae.
Andreas Ypsilanti
Andreas Ypsilanti (nata Dill die 8 Aprilis 1957 in Rüsselsheim) est mulier nota Germanica factionis Socialis Democraticae. Anno 2008 frustra nitebatur, ut auxilio Sinistrae praeses ministrorum Hassiae Rolando Koch succederet.
Thomas (apostolus)
Thomas (Graece Θωμᾶς, ab Aramaico תוּמָא, "geminus"), etiam Didymus (Δίδυμος, nomen Graece redditum) appellatus, fuit unus ex duodecim apostolis Iesu, cuius vita in Novo Testamento Bibliorum Christianorum describitur.
In Evangelio secundum Ioannem
Tria de eo narrantur in Evangelio secundum Ioannem, unde arguitur huius apostoli indoles. Primo, cum apostoli conarentur avertere Iesum a reditu in Bethaniam ex evidenti vitae periculo, quod incurrisset, Thomas impavide inquit "Eamus et nos, ut moriamur cum eo!". Secundo, in Ultima Cena Christus ita apostolos allocutus est: "In domo Patris mei mansiones multae sunt; [...] vado parare vobis locum. [...] Et quo ego vado, scitis viam". Thomas, qui rem probe intelligere optabat: "Domine," inquit, "nescimus quo vadis; quomodo possumus viam scire?". Cui respondit Iesus: "Ego sum via et veritas et vita; nemo venit ad Patrem nisi per me". Tertio, cum Christus resurrexisset, discipulis congregatis sero apparuit dixitque eis "Pax vobis" et eis manus et latus ostendit. Sed, hoc audito, Thomas, qui aberat, sic inquit: "Nisi videro in manibus eius signum clavorum et mittam digitum meum in signum clavorum et mittam manum meam in latus eius, non credam". Post octo vero dies, iterum discipulis congregatis etiam cum Thoma, venit Iesus "ianuis clausis" et dixit: "Pax vobis". Deinde dixit Thomae: "Infer digitum tuum huc et vide manus meas et affer manum tuam et mitte in latus meum; et noli fieri incredulus sed fidelis!". Et Thomas respondit: "Dominus meus et Deus meus!". Deinde Iesus inquit "Quia vidisti me, credidisti. Beati, qui non viderunt et crediderunt!".
Aliae traditiones
In aliis scriptis Thomas traditur evangelium nuntiavisse Parthis et Persis sepultumque esse Edessae. Alii tradunt eum fidem Christi praedicasse etiam in India, ubi martyr occubuisset. Christiani Syri in India ad Malabar degentes, hodie Sancti Thomae dicuntur.